Crime | Penguin SA
by Penguin Books on Aug 16th, 2016 Tweet
Penguin Random House en Love Books nooi u hartlik uit na die bekendstelling van Tuisland deur Karin Brynard.
Brynard sal in gesprek wees met Mariëtta Kruger.
Tyd: 6:30 PM vir 7:00 PM
Plek: Love Books
Johannesburg | Padkaart
Gespreksgenoot: Marietta Kruger
Verversings: Ligte verversings en wyn sal bedien word
RSVP: 011 327 3550, RSVP@penguinrandomhouse.co.za
by Penguin Books on Jul 20th, 2016 Tweet
Penguin stel bekend twee nuwe, angswekkende misdaadverhale deur skrywers Irna van Zyl en Piet van Rooyen:
Terwyl Storm antwoorde op dié tergende vrae soek, raak dinge vir haar gevaarliker as ’n haaihokduik – sonder die hok. Moordvis is ook in Engels beskikbaar as Dead in the Water.
Irna van Zyl, wat ’n roemryke loopbaan van 30 jaar in die media gehad het, onder meer as redakteur van De Kat en Insig, het onlangs uitgetree as ’n uitvoerende direkteur van New Media Publishing, ’n maatskappy waarvan sy medestigter was en uitgewer van onder meer Woolworths Taste, Visi, Golf Digest, Finweek en Eat Out. As skrywer het sy reeds in 1995 met ’n versameling kortverhale, Grootmensspeletjies, gedebuteer.
In die afgeleë Sneeuberge van die Oos-Kaap soek ’n groep argeoloë onder leiding van die nimlike professor Attie Vermaak na ’n reeks rotstekeninge: ’n befaamde oorlogstafereel van ruiters en vlugtendes. Groot is hul vreugde toe hulle dié kunswerk na ’n uitmergelende soektog vind.
Hulle blydskap is egter van korte duur: ’n gevaarlike groep drosters oorrompel hulle en neem hulle gevange. Onder angswekkende omstandighede deel ekspedisie- en bendelede dieselfde kampeerplek terwyl die bendekaptein wag op verslag deur twee verspieders wat hy na die buitewêreld stuur om ’n losprys te eis.
Amatola is Van Rooyen op sy beste.
Vyf gelukkige lesers kan elkeen ’n kopie van Amatola en Moordvis wen. Skryf in deur die aanlynkompetisievorm in te vul voor 24 Julie 2016.
Moordvis deur Irna van Zyl
Dead in the Water deur Irna van Zyl
Amatola deur Piet van Rooyen
by Penguin Books on Jun 20th, 2016 Tweet
Penguin Random House nooi u hartlik uit na die boekbekendstelling van Tuisland deur Karin Brynard.
Brynard sal in gesprek wees met Hanlie Retief, met spesiale gaskunstenaar Laurinda Hofmeyr.
Verversings: Wyn en versnaperings sal bedien word
Tuisland deur Karin Brynard is binnekort beskikbaar en word uitgegee deur Penguin:
Karin Brynard is in Koffiefontein in die Vrystaat gebore en het aan die Universiteit van Pretoria gestudeer. As politieke verslaggewer van Rapport het sy die vryheidstryd en die vrylating van Nelson Mandela gedek. Sy was ook adjunkredakteur van Insig. Haar debuutroman, Plaasmoord, is bekroon met die Universiteit van Johannesburg-debuutprys asook die M-Net-boekprys in die filmkategorie.
Hy’t nog nie die teddiebeer toegedraai nie, onthou hy skielik. Was nog van plan om iewers geskenkpapier te koop.
Hy sug en drink ‘n sluk bier. Vir die eerste keer in ‘n lang tyd mis hy ‘n sigaret. Enigiets om die kak smaak van die dag se gesukkel uit sy mond te kry.
Die opmerking in die kroeg, vroeër, oor De Vos en die “veldkabouters” en “hasejag” kom skielik by hom op. Hy skud dit uit sy kop. “Jy’t nog drank nodig, Beeslaar, die son het jou brein gebraai,” mompel hy vir homself en tel sy leë glas op om in te gaan.
Dan hoor hy die skoot.
Die kragtige enjin dreun en die voertuig skiet deur, sy ligte val op ‘n klein houthuisie. Beide huisie en kar verdwyn in die groot bolle stof. Dan klap daar nog ‘n skoot en van iewers uit die stof en die donker is daar dowwe uitroepe.
En dan nóg ‘n skoot.
“Polisie,” probeer hy sê, maar hy’s nie seker of die woorde by sy mond uitkom nie. Dit voel of daar nie lug in sy longe is nie.
“Wat de hel …” sê die vent met die flits, skyn dit vol op Beeslaar se gesig.
Hy swaai die flits weer na die Cruiser toe. Hy sien ‘n dowwe figuur voor die voertuig wat aanwysings vir die bestuurder binne-in uitroep. Bo teen die duin is iemand met ‘n geweer in die hand besig om deur die los sand na bo te sukkel. Beeslaar hoor hom uitroep, maar kan nie hoor wat hy sê nie. Dan raak hy weg in die donker.
En die Cruiser se enjin vrek wéér.
Michele Rowe Describes Hour of Darkness in 140 Characters and Takes a Writing Rorschach Test (Podcast)
by Penguin Books on Dec 2nd, 2015 Tweet
Jonathan Ancer’s AmaBookaBooka radio show caught up with Michéle Rowe at this year’s Open Book Festival to chat about her new book, Hour of Darkness.
Rowe starts off the episode by reading a passage from her book, which is set in the exclusive Constantia Valley outside Cape Town where a band of robbers see Earth Hour as the perfect chance to wreak havoc.
Not loading? Listen on AmaBookaBooka
Michele Rowe Discusses the Challenges of the Dreaded Second Novel at the Launch of Hour of Darkness at The Book Lounge
A Killer Waits for the Lights to Go Out – Read an Extract from Hour of Darkness by Michele Rowe
“There are Robbers in the Store”: Read an Excerpt from Michele Rowe’s Spine-chilling Hour of Darkness